สช.ตั้งกรรมการคุม ร.ร.กรุงเทพคริสเตียน
มอบทรัพย์สินภายใน 7 วัน จี้เป็นต้นแบบแก้ปัญหาโรงเรียนสังกัดมูลนิธิ,จากกรณีปัญหาภายในของ ร.ร.กรุงเทพคริสเตียนวิทยาลัย ซึ่งมูลนิธิแห่งสภาคริสตจักรในประเทศไทย ในฐานะผู้รับมอบใบอนุญาต มีคำสั่งพักงานนายศุภกิจ จิตคล่องทรัพย์ อดีต ผอ.ร.ร. และนายวัชรพงษ์ อภิญญานุรังสี อดีตผู้จัดการ ท่ามกลางกระแสคัดค้านขององค์กร ,Save BCC ได้แก่ เครือข่ายผู้ปกครอง ครู ศิษย์เก่า และศิษย์ปัจจุบัน ของ ร.ร.กรุงเทพคริสเตียนฯ โดยวันที่ 28 พ.ย. ที่ ร.ร.กรุงเทพคริสเตียนฯ กลุ่ม Save BCC ได้รวมกลุ่มประท้วงขอความเป็นธรรมให้กับอดีตผู้บริหารทั้งสอง ,โดยมีนายอรรถพล ตรึกตรอง เลขาธิการคณะกรรมการการศึกษาเอกชน (สช.) ได้เดินทางมาแก้ปัญหา โดยประกาศให้กับผู้ร่วมชุมชนทราบว่า สช.ได้ออกคำสั่ง ที่ 2/2562 เรื่องให้โรงเรียนกรุงเทพคริสเตียนวิทยาลัยอยู่ในความควบคุมของ สช. เนื่องจากปัญหาภายในของ ร.ร.ซึ่งส่งผลกระทบต่อการเรียนการสอน, ปัญหาการนำเงินของ ร.ร.กรุงเทพคริสเตียนฯ ไปจัดซื้อที่ดินและกิจการ ร.ร.บึงกาฬคริสเตียน (โรงเรียนบึงกาฬพิทักษ์ศึกษา) ไม่เป็นไปตามวัตถุประสงค์ที่กำหนดไว้ในตราสารจัดตั้ง รวมทั้งปัญหาการจ่ายเงินงบประมาณของ ร.ร. สช.จึงสั่งมีคำสั่งเข้าควบคุม และให้ผู้รับใบอนุญาต ผู้อำนวยการ และผู้จัดการส่งมอบทรัพย์สิน หลักฐานเกี่ยวกับนักเรียนทั้งหมดของ ร.ร.ให้แก่คณะกรรมการควบคุมโรงเรียนในระบบภายใน 7 วัน ทั้งนี้ ร.ร.มีสิทธิยื่นอุทธรณ์คำสั่งภายใน 30 วัน,ผมเชื่อว่าหลังออกคำสั่งควบคุมแล้ว เชื่อว่าสถานการณ์ต่างๆจะดีขึ้นแน่นอน นักเรียนสามารถเรียนได้ตามปกติ และครูก็มีขวัญกำลังใจสอนนักเรียนต่อไป นายอรรถพลกล่าว,ด้านนายชัชวีร์ ชีวีวัฒน์ ผู้ประสานงาน องค์กร Save BCC กล่าวว่า พวกตนไม่ได้ดีใจที่ ร.ร.ถูกคำสั่งควบคุม แต่มีข้อดีคือ ทุกอย่างจะดำเนินไปได้ตามปกติ ส่วนข้อเสียคือการบริหารงานอาจติดขัด ทั้งนี้ อยากให้ สช.ใช้ ร.ร.กรุงเทพคริสเตียนฯเป็นตัวอย่างในการแก้ปัญหา ร.ร.เอกชนที่สังกัดมูลนิธิต่างๆ,ผู้สื่อข่าวรายงานคณะกรรมการควบคุม ร.ร.กรุงเทพคริสเตียนฯ ประกอบด้วย นายเรวัติ ฉ่ำเฉลิม อดีตอัยการสูงสุด เป็นประธาน และกรรมการอีก 10 คน โดยมีผลตั้งแต่วันที่ 28 พ.ย.เป็นต้นไป.
จากกรณีปัญหาภายในของ ร.ร.กรุงเทพคริสเตียนวิทยาลัย ซึ่งมูลนิธิแห่งสภาคริสตจักรในประเทศไทย ในฐานะผู้รับมอบใบอนุญาต มีคำสั่งพักงานนายศุภกิจ จิตคล่องทรัพย์ อดีต ผอ.ร.ร. และนายวัชรพงษ์
ศุภกิจ จิตคล่องทรัพย์,กรุงเทพคริสเตียน,อรรถพล ตรึกตรอง,ชัชวีร์ ชีวีวัฒน์,การเรียนการสอน,งบประมาณ,วัชรพงษ์ อภิญญานุรังสี,การศึกษา